作者：葛长庚
词牌/韵律：贺新郎

paragraphs: 昔在神霄府。
是上皇娇惜，便自酣歌醉舞。
来此人间不知岁，仍是酒龙诗虎。
做弄得、襟情如许。
俯仰红尘几今古。
算风灯、泡沫无凭处。
即有这，烟霄路。
淮山浙岸潇湘浦。
一寻思、柳亭枫驿，泪珠溅俎。
此去何时又相会，离恨萦人如缕。
更天也、愁人风雨。
语燕啼莺莫相管，请各家、占取闲亭坞。
人事尽，天上去。